Cât de dur este un antrenament în cadrul poliției din Vietnam (VIDEO)

În cazul în care nu știai de ce polițiștii noștri au uniforme cu burtă, s-ar putea să găsești răspunsul în videoul de mai jos în care vei putea urmări cum se antrenează bărbații și femeile din cadrul poliției vietnameze.

Antrenamente dure pe ploaie, cu spargere de cărămizi, lovituri de ciocane, stat pe pat de cuie și multe alte exerciții solicitante de acest gen sunt doar o mică parte a lucrurilor la care sunt supuși polițiștii din Vietnam.

Să fie oare acesta un factor pentru care condiția lor fizică (și fizicul lor în sine) este ceea ce este în comparație cu cea a polițiștilor din România? Sau faptul că nu există covrigării și șaormerii (cu de toate!) la orice colț de stradă să fi contribuit de asemenea la disciplina fizică a vietnamezilor?

P.S. Am tot respectul pentru polițiștii care respectă uniforma și se respectă pe sine atât încât să-și dea seama că fizicul lor reprezintă de asemenea instituția Poliției, drept urmare și acesta trebuie să fie unul peste medie.